OpenLLM-France/wikimedia huggingface dataset:
# Sabat Islambouli

Sabat M. Islambouli (Siria, c. 1867 - Kairo, Egipto, 1941) siriar medikua izan zen, lehen emakume medikuetako bat izan zen.

## Bizitza

Islambouli familia judu kurdu batean jaio zen. Bere izenaren ortografia asko aldatzen da eta Sabat Islambooly, Tabat Islambouly, Tabat Istanbuli, Thabat Islambooly izenez ere ezaguna delarik.

## Prestakuntza medikoa

Islamboulik Ameriketako Estatu Batuetako Woman's Medical College of Pennsylvanian ikasi zuen. Estatu Batuetan medikuntza ikasi zuen lehen emakume kurdua izan zen. Medikuntzako tituluarekin graduatu zen 1890ean. 1850ean, Pennsylvaniako kuakeroek Pennsylvaniako Emakumeen Medikuntza Fakultatea ireki zuten Germantownen, munduko emakumeentzako lehen medikuntza eskola, mundu osoko ikasleak berehala erakarri zituena. 1885ean, Sabat Islamboulik han ikasi zuen Anandi Gopal Joshi indiarrarekin eta Kei Okami japoniarrarekin batera: elkarrekin agertzen dira argazki batean, non hirurek euren herrialdeko jantzi tradizionalak janzten dituzten. Islambouli ezaguna izanzen ikasten ari dzen bitartean zetazko kaftane beltzak erabiltzeagatik.

## Geroko bizitza

Antza denez, Islambouli graduatu ondoren itzuli zen Damaskora, eta gero Kairora, 1919an, unibertsitateko ikasleen zerrendaren arabera. Horren ondoren, unibertsitateak harremana galdu zuen berarekin. Bere bizitzari buruz ezer gutxi dakigu Estatu Batuak utzi zituenean. 1941ean hil zen Kairon. Bere ondorengoak Kanadan bizi dira.

## Erreferentziak

* ↑ Rao, Mallika. (8 de abril de 2014). Meet The Three Female Medical Students Who Destroyed Gender Norms A Century Ago. .
* 1 2 UPDATED: Sabat Istanbuly, Female Student at the Women’s Medical College of Pennsylvania,1885. 23 de diciembre de 2013.
* ↑ Falcone, Alissa. (27 de marzo de 2017). Remembering the Pioneering Women From One of Drexel’s Legacy Medical Colleges. .
* ↑ Verghese, Danielle. «The Graduates» The Triangle (Drexel University).
* ↑ Sagot, Benoît. (2024). «Apprendre les langues aux machines» Apprendre les langues aux machines (Collège de France) ISBN 978-2-7226-0833-7. (Noiz kontsultatua: 2024-12-30).
* ↑ «Anandi Gopal Joshi, Kei Okami, Sabat Islambooly» Global Fund For Women 15 de octubre de 2014.
* ↑ Woolf, Christopher. (12 de julio de 2013). «Historical Photos Depict Women Medical Pioneers» Public Radio International (PRI) (OZY Media News).
* ↑ «Ouvrages sur le développement diffusés en France en novembre, décembre 1991» Tiers-Monde 33 (129): 229–231. 1992 doi:10.3406/tiers.1992.4682. ISSN 0040-7356. (Noiz kontsultatua: 2024-12-30).

## Kanpo estekak

* Datuak: Q41834942
* Multimedia: Sabat Islambouli / Q41834942
# San Pedro eliza (Igeldo)

San Pedro Apostoluaren eliza Igeldo auzoko eraikin bat da, Gipuzkoako probintzian.

## Deskribapena

Eraikina Igeldo auzoan dago, Donostia udalerriaren barruan, Gipuzkoan. Pablo de Gorosabelek elizaren ezaugarriak deskribatu zituen zituen 1862an:
| « | Parrokia-eliza San Pedroren adbokaziokoa da, eta bikario batek zerbitzatzen du. Bikario hori Iruñeko katedraleko artxidiakonoak aukeratzen du, katedralaren jabea den abadea. Zenbait oroitzapenen arabera, artxidiakonoaren prerogatiba hau, antzina, bere eta Donostiako parrokia elkartuetako eliz kabildoaren artean ospatutako konkordia batetik dator. Dirudienez, eskubide horren arabera, hasiera batean, parrokia horietan zeuden laurogei epistolanietatik berrogei hornitzeko eskubidea ematen zion artxidiakonoari; epistolania horien arteko kabildoak Igeldon bikarioa aukeratzen zuen. Beraz, ahalmenak trukatu zituzten, eta artxidiakonoak Donostiako kabildoari eman zion epistolaniei eskubideak, eta hauek ere berean, Igeldoko elizako abadetzari zegokiona eman zioten. | » |
| Pablo Gorosabel ||

## Erreferentziak

* ↑ Gorosabel, Pablo (1862). Diccionario histórico-geográfico-descriptivo de los pueblos, valles, partidos, alcaldías y uniones de Guipúzcoa. Tolosa: Inp, Pedro Gurruchaga. 234-235 or.

## Bibliografia

* Gorosábel, Pablo de (1862). Diccionario histórico-geográfico-descriptivo de los pueblos, valles, partidos, alcaldías y uniones de Guipúzcoa. Tolosa: Inp. Pedro Gurruchaga. 234-235 or.
* Datuak: Q66135668
* Multimedia: Church of San Pedro Apostol, Donostia-San Sebastián / Q66135668
# San Pedro Apostoluaren eliza (Igeldo)

San Pedro Apostoluaren eliza Igeldoko eliza da. XII. mendekoa da eta horrek Donostiako eliza zaharrena dela adierazten du (Igeldo Donostiako partea den bitartean). Kostaldeko Donejakue bidearekin lotuta dago. Eraikuntza mendez mende asko aldatu egin da baina oraindik ere elementu prerromanikoak eta batez ere gotikoak gorde ditu.

## Deskribapena

Eraikina Igeldo auzoan dago, Donostia udalerriaren barruan, Gipuzkoan. Pablo de Gorosabelek elizaren ezaugarriak deskribatu zituen zituen 1862an:
| « | Parrokia-eliza San Pedroren adbokaziokoa da, eta bikario batek zerbitzatzen du. Bikario hori Iruñeko katedraleko artxidiakonoak aukeratzen du, katedralaren jabea den abadea. Zenbait oroitzapenen arabera, artxidiakonoaren prerogatiba hau, antzina, bere eta Donostiako parrokia elkartuetako eliz kabildoaren artean ospatutako konkordia batetik dator. Dirudienez, eskubide horren arabera, hasiera batean, parrokia horietan zeuden laurogei epistolanietatik berrogei hornitzeko eskubidea ematen zion artxidiakonoari; epistolania horien arteko kabildoak Igeldon bikarioa aukeratzen zuen. Beraz, ahalmenak trukatu zituzten, eta artxidiakonoak Donostiako kabildoari eman zion epistolaniei eskubideak, eta hauek ere berean, Igeldoko elizako abadetzari zegokiona eman zioten. | » |
| Pablo Gorosabel ||

## Iruditegia

* Igeldon apaiza izandako Fabian Loidiri omenaldia.
* Ataria.

## Bibliografia

* Luis Martínez de Morentín: Igeldo. Historia de una parroquia. Donostiako UNESCO, 2004, 177 or. ISBN 84-88737-58-Q.

## Erreferentziak

* ↑ https://web.archive.org/web/20160304220639/http://www.unescoeskola.org/inmaterial/actividades.htm
* ↑ Gorosabel, Pablo (1862). Diccionario histórico-geográfico-descriptivo de los pueblos, valles, partidos, alcaldías y uniones de Guipúzcoa. Tolosa: Inp, Pedro Gurruchaga. 234-235 or.

## Kanpo estekak

* Amalia Ibargutxi, Diario Vascon, 2015/09/19.
* Datuak: Q20985130
* Multimedia: San Pedro apostoluaren eliza / Q20985130
# Rosé

Roseanne Park (Auckland, Zeelanda Berria; 1997ko otsailaren 11 - ), Rosé izen artistikoarekin ezaguna, Hego Koreako jatorria duen Zeelanda Berrian jaiotako eta Melbournen hazitako, modelo eta dantzaria da, Blackpink K-Pop taldeko kidea. Bakarlari gisa 2021ean R diskoa kaleratu zuen.
Bi sarrera ditu Errekorren Guinness Liburuan, lehenengoa K-Pop bakarlari gisa 24 ordutan ikustaldi gehien izan dituen YouTubeko bide batengatik. Bigarrena, lehenengo artista delako Billboard Globaleko lehen postura iritsi dena talde batean eta bakarlari gisa.

## Erreferentziak

* ↑ (Ingelesez) «Meet Rose from K-pop’s Blackpink – she has the voice and the moves» South China Morning Post 2018-09-12 (Noiz kontsultatua: 2024-12-31).
* ↑ (Ingelesez) Trust, Gary. (2021-03-22). «Rose’s ‘On the Ground’ Blasts In Atop Both Billboard Global Charts» Billboard (Noiz kontsultatua: 2024-12-31).
* ↑ (Ingelesez) «BLACKPINK's Rosé begins solo career by smashing two world records» Guinness World Records (Noiz kontsultatua: 2024-12-31).

## Kanpo estekak

* Datuak: Q27655344
* Multimedia: Rosé Park / Q27655344
# Millvina Dean

Elizabeth Gladys Dean (Devon, 1912ko otsailaren 2a - Hampshire, 2009ko maiatzaren 31), Millvina Dean bezala ezagunagoa, RMS Titanicen hondoratzearen ondotik bizirik atera zirenen artean beranduenen hil zen pertsona izan zen. Transatlantiko horretan zihoazen bidaiarien artean gazteena ere bazen, bi hilabete eta hamahiru egun eskas baitzituen bere familiarekin batera itsasoratu zenean. Garai hartan, anaia zaharrenarekin eta gurasoekin zihoan, Ingalaterran zituzten ondasun guztiak saldu baitzituzten eta tabako denda bat ireki nahi baitzuten Kansasen. Hala ere, Deanen aita hondoratzean hil zen, eta gainerako familia jaioterrira itzuli zen.
Hondamenditik bizirik atera zirenentzako karitate-erakundeek finantzatutako hezkuntza jaso zuen, eta hainbat lanbidetan jardun zuen: mekanika-enpresa bateko langilea, tabako-denda bateko laguntzailea, idazkaria eta kartografoa Bigarren Mundu Gerran.
1980ko hamarkadan, biziraun zutenen kopurua gutxitzen hasi zen, eta prentsa publikoaren arreta gero eta gehiago Deanengan jarri zen; Titanic-ekin lotutako ekitaldi askotan parte hartu zuen, hala nola museoen irekieran, erakusketetan eta Titanicen Elkarte Historikoaren konbentzioetan. Telebistako hainbat dokumentaletan agertu zen, eta gai jakin batzuei buruzko gutun ugari ere jaso zituen, hala nola, transatlantikoaren ontziaren esplorazioari buruzkoak edo transatlantikoaren objektuak berreskuratzeari buruzkoak.
2008an, osasun arazoek eta zailtasun ekonomikoek balio sentimental handiko objektu batzuk kentzera behartu zuten. James Cameronen, Leonardo DiCaprioren eta Kate Winsleten —Titanic filmaren zuzendari eta gainerako aktoreen— dohaintza garrantzitsuak ere jaso zituen. 2009ko maiatzaren 31n hil zen, 97 urte zituela.

## Kanpo estekak

* Datuak: Q234588
* Multimedia: Millvina Dean / Q234588
# Suiko

Suiko Enperatriza (japonieraz: 推古天皇, Suiko-tennō, 554-628ko apirilaren 15) Japoniako 33. enperatriza izan zen, ondorengotza orden tradizionalaren arabera, Krisantemo Tronura iritsi zen lehenengo emakumezkoa. 593 eta 628 artean agintean egon zen. Tronura iritsi aurretik, bere izen pertsonala (imina) Mikekashiya-hime-no-mikoto zen, baina ezaguna zen Toyomi ke-Kashikiya-hime-no-Mikoto gisa.​ Nukatabe printzesa eta Toyomike Kashikiya izenak ere bera izendatzeko erabiltzen dira.
Enperatrizak bere erresuman zehar egindako ekintzetako batzuk, budismoaren errekonozimendua barne hartzen zuten, 594an Hiru Altxor Loredunen Ediktua aldarrikatuz, Sui dinastiako gortearekin harremanak irekiz 600ean, 603an Tapa eta Heinen Hamabi Mailen Sistema onartuz eta 604an 17 artikuluren Konstituzioa onartuz. Suiko enperatriza ere Japoniako lehen errege budistetako bat izan zen, eta enperatriz izan baino lehentxeago moja gisa hartuak zituen botoak.

## Genealogia

Kinmei Enperadorearen hirugarren alaba zen. Bere ama Soga no Inameren alaba zen, Soga no Kitashihime. Yomei Enperadorearen alaba txikia zen, ama berberekoa.
Zuhaitz genealogikoa :
Sakurai no Yumihari
Owari no Miko
Tachibana no Ōiratsume
Keitai
Princess Uji no Shitsukahi
Kinmei
Princess Tashiraka
Suiko
Princess Tame
Soga no Iname
Soga no Kitashihime
Prince Wohari
Prince Takeda
Woharida :

## Kanpo estekak

* Datuak: Q298057
* Multimedia: Empress Suiko / Q298057
# Abadia hariztian

Abadia hariztian (alemanez: 'Abtei im Eichwald') 1809an Caspar David Friedrich margolari erromantikoak egin zuen lan ospetsua da. Oihal gaineko olio bat da, 110,4 zentimetroko altuera eta 171 zentimetroko zabalera dituena. Gaur egun Berlingo Alte Nationalgalerien, Museoen uhartean, gordetzen da.

## Historia

Bere egilearen lehen koadroetako bat da, bere lehen olio-pintura handiaren garai berekoa, Gurutzea mendi gainean, Tetschenen Erretaula (1807-1808) eta Monje itsas ertzean (1809 ingurukoa), biak jarraian eskandalu eta kritikagai bihurtu ziren lanak. Azken honekin batera, Berlingo Akademian erakutsi zen 1810ean, eta Prusiako erregeak erosi zuen. Ez dakigu Abadia hariztian eta Monjea itsasertzean bikote gisa margotutako koadroak ote ziren; ez zen ezohikoa Friedrichen obran elkarrekin lotutako bi edo lau koadro margotzea.

## Deskribapena

Koadro honetan, abadia gotiko baten erorkinak eta inguratzen dituzten zuhaitzak ikusten dira. Friedrich, antza, Eldenako (Pomerania) elizaren erorkinetan inspiratu zen. Bere esanahi erlijiosoa nabarmendu zuen atariko gurutzea eta honen gaineko leihoa gehituz. Aurrean, hilobi bat eta atariruntz doan itzal beltz txikien segizio bat ikusten dira.
Koadroaren behealdean tonu iluna da nagusi; goiko erdia baino gehiago, berriz, zeru argiztatu bat dago non ilargiaren ingurua ikus daitekeen.

## Esanahi sinbolikoa

Alegiazko ikuspegi bat da, non originaltasun tematiko eta praktiko bat adierazten den, transzendentalagoa errealista baino. Litekeena da lanak bi mundu sinbolizatzea: alde batetik, kristautasunaren aurreko arokoa, zuhaitzetan pertsonifikatua, erlijio naturalaren garaia izango litzateke, eta, bestetik, kristau arokoa, eraikin hondatuan sinbolizatua. Bestalde, monjeak, hondakinetatik barrena hilobiaren ondotik igarotzen, eremu argitsuago batera joanez, betiereko bizitzarako igarobidea sinboliza dezakete.

## Erreferentziak

* ↑ https://recherche.smb.museum/detail/968249/abtei-im-eichwald
* ↑ P. F. R. Carrassat, Maestros de la pintura, Spes Editorial, S.L., 2005. ISBN 84-8332-597-7, 180.or.
* ↑ https://smb.museum-digital.de/object/144605
* ↑ Bárbara Eschenburg e Ingeborg Güssow, «El Romanticismo y el Realismo », Los maestros de la pintura occidental, Taschen, 2005, 447.or., ISBN 3-8228-4744-5

## Kanpo estekak

* Datuak: Q334360
* Multimedia: Friedrich, Caspar David - Abtei im Eichwald / Q334360
# Durruma (Donemiliaga)

    Artikulu hau Arabako Donemiliaga udalerriko herriari buruzkoa da; beste esanahietarako, ikus «Durruma».
Durruma (ofizialki Durruma / San Román de San Millán) Arabako herria da, Donemiliagako udalerrikoa.

## Geografia

Entzia mendilerroaren magalean dago. Hortaz, ohiko abiapuntua da Mirutegi zein Ballo mendietara igotzeko.

## Historia

Durrumatik Ab Asturica Burdigalam galtzada erromatarra igaro zenez, uste da Antoninoren ibilbideko Alba bera izan daitekeela. Durrumako Albeiurmendi aztarnategiak teoria hori indartzen du.
Erromatar garaiko epigrafe ugari agertu dira. Ana Echevarria Arsuaga historialariak Arabako erromatar epigrafia aztertu eta datatu zuen 1984an eta lau nukleo nagusitan banatu zituen, Kontrastakoa, Iruñakoa, Luzkandokoa (Iruraiz-Gaunan) eta Durrumakoak. Geroago, Paquita Saenz de Urturi eta Andoni Sáenz de Buruagak Durrumako inskripzioak aztertu zituzten 1994an.

### Erdi Aroa

Donemiliagako Goldean Sancti Romani gisa agertzen da.

## Demografia

* Durrumako biztanleria

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 9b | Araia Agurain Erdoña | Ametzaga • Albeiz • Ilarudia • Egino • Andoin • Ibarguren • Urabain • Durruma • Egilatz • Bikuña • Mezkia • Munain • Okariz • Opakua • Arrizala • Alangua • Egileor • Zuhatzu Donemiliaga • Luzuriaga | Araia Agurain Erdoña |

## Ondasun nabarmenak

* Erromatar aztarnak: Durruman erromatar garaiko bederatzi idazkun aurkitu dira. Horietatik zazpi San Roman parrokian daude eta 2 desagertu dira.
* San Roman eliza
* Donemiliaga eliza
* Bataiarri gotikoa
* Sabaia
* Atari erromanikoa bere arkiboltekin.

## Pertsonaia ezagunak

* Ernesto Ladrón de Guevara (1950-), politikaria.

## Argazki galeria

* San Roman eliza, errepidetik
* San Roman eliza, herriaren barnealdetik
* Garbitokia
* Frontoia
* Iturria

## Erreferentziak

* ↑ Emborujo, A., Ortiz de Urbina, E. & Santos, J.. (1992). «Reconstrucción paleogeográfica de autrigones, caristios y várdulos» Complutum (2): 449..
* ↑ (Gaztelaniaz) Filloy, Idoya; Gil, Eliseo; Iriarte, Aitor. (1997). El territorio alavés en el Bajo Imperio. Junta de Castilla y León. Consejería de Educación y Cultura.
* 1 2 (Gaztelaniaz) Echeverria, Ana. (1989). «La cronología de las inscripciones funerarias latinas de Alava» MUNIBE (Antropologia - Arkeologia) 41: 133-152. ISSN - 3414 0027 - 3414..
* ↑ Sáenz de Urturi Rodríguez, Paquita; Sáenz de Buruaga Blázquez, Andoni. (1994). «La epigrafía romana de San Román de San Millán (Álava)» Veleia (EHU) 11: 49-82..

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Ikus, gainera

* Lutbelscottio.

## Kanpo estekak

* Datuak: Q3041618
* Multimedia: San Román de San Millán / Q3041618
# Kiritimati

Kiritimati edo Christmas Uhartea Ozeano Barean dagoen atoloi bat da, Lerroko Uharteetan. Kiribatiko Errepublikaren parte da. Hitza ingelesezko Christmas (Eguberri) hitzetik eratortzen da, kiribatieraz idatzia. Hizkuntza horretan ti konbinazioa /s/ ahoskatzen da eta, beraz, atoloiaren izena [kiˈrɪsmæs] ahoskatzen da. Kiritimati Ekuatoretik 232 kilometrora dago iparraldean. Eta munduko lehen ordu-eremuan dago, UTC+14:00, eta horregatik bertako biztanleak dira egutegi gregorianoaren urte berri eguna munduan ospatzen duten lehenbizikoak, Caroline uhartearekin batera. Hala ere, 180. meridianoa baino 2.460 kilometro ekialderago dago. Nazioarteko egun aldaketa lerroa 1995ean aldatu zuen Kiribatik, lerroa mendebaldera mugituz.
Munduko atoloi handienetako bat da lur eremuaren arabera, 312,38 kilometro koadro lehor eta beste 328 kilometro koadro itsasertzeko urmaelekin. Atoloiaren perimetroa 150 kilometro da, eta kostak 48 kilometro ditu barnealdean. Kiribatiko lur lehorraren %70 atoloi honen parte da.

## Klima

Datu klimatikoak (London, Kiritimati, Kiribati) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 32 | 33 | 33 | 33 | 34 | 32 | 32 | 33 | 33 | 33 | 33 | 33 | ' |
| Batez besteko tenperatura maximoa (°C) | 29 | 29 | 30 | 30 | 31 | 31 | 30 | 31 | 31 | 31 | 30 | 30 | 30.3 |
| Batez besteko tenperatura (ºC) | 27 | 27 | 27 | 27 | 27 | 27 | 27 | 28 | 27 | 27 | 27 | 27 | 27.1 |
| Batez besteko tenperatura minimoa (°C) | 24 | 24 | 24 | 24 | 24 | 24 | 24 | 25 | 24 | 24 | 24 | 24 | 24.1 |
| Erregistraturiko tenperatura minimoa (°C) | 19 | 22 | 22 | 21 | 23 | 20 | 22 | 22 | 21 | 20 | 19 | 21 | ' |
| Pilatutako prezipitazioa (mm) | 25 | 71 | 64 | 206 | 89 | 81 | 51 | 15 | 3 | 3 | 8 | 15 | 629.9 |
| Prezipitazio egunak (≥ 1 mm) | 2.4 | 4.6 | 6.0 | 13.8 | 6.8 | 6.1 | 3.0 | 1.8 | 0.1 | 0.3 | 0.7 | 1.7 | 47.3 |
| Hezetasuna (%) | 77 | 80 | 80 | 83 | 81 | 80 | 78 | 75 | 74 | 74 | 73 | 75 | 77.5 |
| Iturria: Weatherbase ||||||||||||||

## Erreferentziak

* ↑ Streets, Thomas H.. (1877-02). «Some Account of the Natural History of the Fanning Group of Islands» The American Naturalist 11 (2): 65–72. doi:10.1086/271824. ISSN 0003-0147. (Noiz kontsultatua: 2024-12-23).
* ↑ (Ingelesez) Weatherbase. (2011). Weatherbase: Historical Weather for London, Kiribati. .

## Kanpo estekak

* Datuak: Q193331
* Multimedia: Kiritimati / Q193331
# Yderla Anzoátegui

Yderla Anzoátegui (25 de Mayo, Buenos Aires probintzia, XX. mendea-2003ko abuztuaren 27a) idazle, pentsalari feminista eta poeta argentinarra izan zen.

## Biografia

Buenos Aires probintziako Bolivar hirian egin zituen ikasketak. 1949an argitaratu zuen bere lehen poesia liburua, "El sueño de la sombra" izenekoa. Gero, kutsu historiko-biografikoa, hagiografikoa eta feminismoari buruzko hainbat lan argitaratzen jarraitu zuen. La Prensa, Clarín eta Atlántida egunkarietan kolaboratu zuen. Hitzaldiak eman zituen Txinan, Indian eta Egipton, Francisco Kastberger senarrarekin batera.
Argentinako Kantzelaritzan lan egin zuen 1953ra arte. Hezkuntza Politikoko Emakumeen Institutuan, Ateneo Femenino Radical erakundean, Erradikalismoaren Emakumeen Elkartean eta Argentinako eta Hego Amerikako Independentziaren Gerlari eta Gerlarien Ondorengoen Elkartean zuzendaritza-karguak izan zituen. Ekialdeko Goi Ikasketen Argentinako Akademiako prentsa idazkaria ere izan zen.

## Obrak

* El sueño de la sombra, 1949.
* Remedios de Escalada, la gran predestinada, 1950.
* Alem e Yrigoyen, 1951.
* Heroiaren alaba (Mercedes San Martin de Balcarceren gorpuzkiak iritsi zirela eta), 1951.
* La mujer y la política. Historia del feminismo mundial, 1953.
* Sarmiento, vida heroica, 1957.
* José Roger Balet, sembrador de escuelas, su vida y su obra, 1961.
* Meneses contra el hampa, relatos policiales, 1962.
* Crisólogo Larralde: paladín de la democracia, 1965.
* Madre María. Pastora inmortal, 1969.
* 'Prosperina de América, 1971. Lan hau Floridako Unibertsitateko liburutegietan eta Estatu Batuetako Stony Brook Universityn kontsulta daiteke.
* Miguelito, vida de un misionero, 1971.
* In memoriam de una santa mujer, 1973.
* Difunta Correa, 1975.
* La Virgen y el Santo Rosario, 1976.
* Apariciones de la Virgen en Lourdes y vida de Bernardita, 1978.

## Bibliografia

* Newtonen sosa, Lily. (1986). Argentinako emakumeen hiztegi biografikoa. Buenos Aires: Editorial Plus Ultra. ISBN 950-21-0774-8.

## Erreferentziak

* ↑ «Yderla G. Anzoategui» Dateas.
* ↑ «Anzoátegui, Yderla» Autores AR.
* ↑ «Yderla Anzoátegui.» Autores que no nacieron en el partido de Bolívar, pero que se radicaron y/o vivieron en la ciudad cabecera o localidades.
* ↑ «“El manzano histórico de Tunuyán”,» Suplemento Cultural Diario La Prensa. 1955eko abuztuaren 14a.
* ↑ Compilaciones bibliográficas de Sarmiento. Julio de 2019.
* ↑ Infobae. .
* ↑ Crisólogo Larralde: paladín de la democracia.. .
* ↑ Biografía de Prosperina Santa Marta de Moreira. .

## Kanpo estekak

* Datuak: Q28503614
# Atxuriaga

Atxuriaga (gaztelaniaz La Aceña) Galdamesko (Bizkaia) iparraldean dagoen auzoa da.

## Demografia

* Atxuriagako biztanleria

## Erreferentziak

* ↑ Euskaltzaindiaren toponimia

## Ikus, gainera

* Atxuri (Bilboko auzoa)
* Arxuria Etxalar-Zugarramurdiko mendia)
* Aitzuri (Debako hondartza
* Aitzuriaga (Nafarroako herria, Arrasgoitikoa)
* Atxuri (Mungia)
* Aitxuri (Aketegi, Urbiako mendia)

## Kanpo estekak

* (Gaztelaniaz)Galdamesko Udala
* Datuak: Q12254462
# Txabarri (Galdames)

    Artikulu hau Bizkaiko Galdamesko auzoari buruzkoa da; beste esanahietarako, ikus «Txabarri».
Txabarri Galdamesko (Bizkaia) hegoaldean dagoen auzoa da.

## Demografia

* Txabarriko biztanleria

## Erreferentziak

* ↑ EODA. Ganeran

## Kanpo estekak

* (Gaztelaniaz) Galdamesko Udala
* Datuak: Q12268303
* Multimedia: Txabarri, Galdames / Q12268303
# Montellano

Montellano Galdamesen (Bizkaia) dagoen auzoa da.
Hizkuntza nagusia gaztelania da. Euskara XVI. mendea baino lehen galdu zen.

## Demografia

* Montellanoko biztanleria

## Ondarea

Aipagarri dira Ama Birjinaren eliza eta San Antonio Paduakoaren ermita.

## Montellanoarrak

* Antonio Trueba (1819-1889), idazlea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren toponimia

## Kanpo estekak

* (Gaztelaniaz)Galdamesko Udala
* Datuak: Q22981997
# San Esteban Galdames

San Esteban Galdames Galdamesko (Bizkaia) iparraldean dagoen auzoa da.

## Demografia

* San Estebango biztanleria

## Erreferentziak

* ↑ EODA. San Esteban Galdames

## Kanpo estekak

* (Gaztelaniaz)Galdamesko Udala
* Datuak: Q12266855
# San Pedro Galdames

San Pedro Galdames Galdamesko (Bizkaia) erdialdean dagoen auzoa da.
Auzo honetan herriko udaletxea dago.

## Demografia

* San Pedroko biztanleria

## Erreferentziak

* ↑ EODA. Ganeran

## Kanpo estekak

* (Gaztelaniaz)Galdamesko Udala
* Datuak: Q12266930
# Raimundo Pérez Lezama

Raimundo Pérez Lezama (Barakaldo, 1922ko azaroaren 29a - Laguardia, 2007ko uztailaren 23a) euskal herritar futbolaria izan zen, 16 urtez Athleticen jokatu zuena.
Espainiako Gerra Zibilean, Habana izeneko itsasontzian ebakuatu zuten beste ume askorekin batera, eta 1937ko maiatzaren 23an ailegatu zen Southamptonera.

## Palmaresa

* Liga 2 (1942-43, 1955-56)
* 6 Errege Kopa (1943, 1944, 1945, 1950, 1955, 1956)
* Zamora Saria 1 (1946-47)

## Kanpo estekak

* Fitxa - www.athletic-club.net
* Datuak: Q2606155
* Multimedia: Raimundo Pérez Lezama / Q2606155